Imtella' Jannar 14, 2021 - Aġġornata 14 Ta' Jannar, 2021 3:16pm Il-Ministeru għas-Saħħa ħabbar li mara ta' 65 sena mietet waqt li kienet pożittiva għall-Covid-19. Fi stqarrija ntqal li l-mara kienet ikkonfermata pożittiva għall-Covid-19 fid-29 ta' Diċembru u mietet ilbieraħ fl-Isptar Mater Dei. Il-Ministeru għas-Saħħa ta l-kondoljanzi lill-familjari tal-mara u appella biex il-pubbliku jibqa' viġilanti u josserva l-miżuri kollha ta' prevenzjoni. Saħaq fuq l-importanza li min għandu xi sintomi ma joħroġx u jċempel 111.